આણંદ : આણંદ શહેર સહિત જિલ્લામાં આંગણવાડી કાર્યકરો અને તેડાગર બહેનો પગાર વધારા સહિત પડતર માંગણીઓ સાથે હડતાળ ઉપર ઉતરી ચક્કાજામ, સુત્રોચ્ચાર,બજેટની પ્રતિકૃતિની હોળી કરવા ઉપરાંત વિવિધ કાર્યક્રમો કરી ઉપવાસ આંદોલન ઉપર ઉતરી છે અને વહિવટી તંત્રએ સમજાવટના તમામ પ્રયત્નો નિષ્ફળ ગયા બાદ આજે પણ આણંદ અને ખંભાત ખાતે કાર્યકર્તાઓએ હડતાળ યથાવત રાખતા આણંદ જિલ્લામાં હડતાળ પર ગયેલ આંગણવાડી કાર્યકરો તથા તેડાગર બહેનોને આવતીકાલથી પોતાની ફરજ ઉપર તાત્કાલીક હાજર થવા જિલ્લા સંકલિત બાળ વિકાસ યોજનાના પ્રોગ્રામ ઓફિસરે તાકીદ કરી છે અને જો હાજર નહી થાય તો માનદ્દ સેવા સમાપ્ત કરવા અંગેના પગલા લેવાની ચીમકી આપી છે.